Diari Oficial de la Generalitat Valenciana


Sumari del DOGV 6778, del 21-05-2012 (2012/4821)

RESOLUCIÓ de 3 de maig de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual es renova l'autorització sanitària per a l'extracció i l'implant de fragments autòlegs de paratiroides a l'Hospital Universitari i Politècnic La Fe.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6778

Data del DOGV
:   21-05-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/4821


Data del document
:   03-05-2012

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 3 de maig de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual es renova l'autorització sanitària per a l'extracció i l'implant de fragments autòlegs de paratiroides a l'Hospital Universitari i Politècnic La Fe. [2012/4821]  
L'Hospital Universitari i Politècnic La Fe va renovar l'autorització per a efectuar l'extracció i l'implant de fragments autòlegs de paratiroides per mitjà de la Resolució de la Conselleria de Sanitat de 19 de maig de 2009 i se li va concedir l'autorització sanitària extraordinària per a realitzar l'activitat d'extracció i implant de fragments autòlegs de paratiroides mitjançant la Resolució de la Direcció General d'Ordenació, Avaluació i Investigació Sanitària de 4 de febrer de 2011.  
  
Melchor Hoyos García, director de l'Hospital Universitari i Politècnic La Fe, va presentar una sol·licitud de renovació d'autorització per a extracció i implant de fragments autòlegs de paratiroides de l'Hospital Universitari i Politècnic La Fe amb data 6 de març de 2012.  
La Direcció General d'Ordenació i Assistència Sanitària i el director del Programa de Trasplantaments de la Comunitat Valenciana informen favorablement sobre la renovació sol·licitada.  
  
Fonaments jurídics  
1. La Direcció General d'Avaluació, Qualitat i Atenció al Pacient de la Conselleria de Sanitat és competent en virtut del que s'ha establit per l'Orde de 26 de febrer de 2008, de la Conselleria de Sanitat, sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, Decret 176/2004, de 24 de setembre, del Consell de la Generalitat, sobre l'autorització sanitària i el Registre Autonòmic de Centres, Servicis i Establiments Sanitaris, i Decret 111/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Sanitat i es modifica el Decret 25/2005, de 4 de febrer, del Consell, pel qual s'aproven els estatuts reguladors de l'Agència Valenciana de Salut.  
2. Es complix el que establix el Reial Decret 1301/2006, de 10 de novembre, pel qual s'establixen les normes de qualitat i seguretat per a la donació, l'obtenció, l'avaluació, el processament, la prevenció, l'emmagatzematge i la distribució de cèl·lules i teixits humans i, s'ha complit el que establix l'Orde de 26 de febrer de 2008, de la Conselleria de Sanitat.  
Vistos els antecedents de fet i preceptes legals mencionats i els altres de pertinent aplicació, resolc:  
Renovar l'autorització sanitària per a extracció i implant de fragments autòloges de paratiroides a l'Hospital Universitari i Politècnic La Fe. Esta autorització serà vàlida per un període de quatre anys, a partir de la data de la present resolució.  
L'autorització podrà ser revocada en qualsevol moment si s'alteren o incomplixen els requisits i les consideracions que l'han feta possible. Als efectes de l'activitat que s'autoritza, el centre està sotmés a la inspecció i al control de la Conselleria de Sanitat.  
Esta resolució es notifica als interessats, amb advertència que no posa fi a la via administrativa i contra la qual es pot interposar un recurs d'alçada davant del conseller de Sanitat, en el termini d'un mes comptador des de l'endemà de la data de la notificació.  
  
València, 3 de maig de 2012.- El director general d'Avaluació, Qualitat i Atenció al Pacient: Ignacio Ferrer Cervera.